GELปันผลครั้งแรกในรอบ 18 ปีมั่นใจปีนี้กลับมา Turnaround
บอร์ด GEL ไฟเขียวปันผลครั้งแรกในรอบ 18 ปี มั่นใจผลการดำเนินงานในปีนี้พร้อมกลับมาเทิร์นอะราวด์ หลังจากโรงงานใหม่เริ่มเดินเครื่องในเดือนพ.ค. ดันกำลังการผลิต Precast เพิ่ม
30 เม.ย. 2558


นายธิติพงศ์ ตั้งพูนผลวิวัฒน์ ประธานเจ้าหน้าที่บริหาร บริษัท เจนเนอรัล เอนจิเนียริ่ง จำกัด (มหาชน) หรือ GEL เปิดเผยว่า ที่ประชุมผู้ถือหุ้นอนุมัติจ่ายเงินปันผลครั้งแรกในรอบ 18 ปี
มั่นใจผลการดำเนินงานในปีนี้พร้อมกลับมาเทิร์นอะราวด์ หลังจากโรงงานใหม่เริ่มเดินเครื่องในเดือนพ.ค. ดันกำลังการผลิต Precast  เพิ่มเป็น 1 ล้านตร.ม./ปี จากเดิม 2 แสนตร.ม./ปี เผยตุนงานในมือกว่า 1 พันล้านบาท เตรียมเดินหน้าประมูลงานใหม่ๆอย่างต่อเนื่อง คาดรายได้โตไม่ต่ำกว่า 30% เมื่อเทียบกับปีที่ผ่านมา